**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ «ԲՅՈՒՐԵՂԱՎԱՆ ՀԱՆԱՅՆՔՈՒՄ ՄԱՐԶԱԴՊՐՈՑԻ ԿԱՌՈՒՑՈՒՄ» ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն «Տեղական ինքնակառավարման մասին» օրենքի 18–րդ հոդվածի 1-ին մասի   
25-րդ կետի (*Համայնքի ավագանին սույն օրենքով սահմանված կարգով որոշում է կայացնում վարկերի և օրենքով սահմանված կարգով այլ միջոցների ներգրավման վերաբերյալ*.*)* և, պայմանավորված Բյուրեղավան բնակավայրում մարզական կրթության որակը բարձրացնելու անհրաժեշտությամբ, ավագանին որոշում է հաստատել Հայաստանի Հանրապետության պետական բյուջեից նպատակային հատկացումներ՝ սուբվենցիաներ ստանալու նպատակով «Բյուրեղավան համայնքում մարզադպրոցի կառուցում**»** ծրագիրը:

Բյուրեղավան համայնքի Բյուրեղավան բնակավայրում առկա է մարզային ենթակայության մարզադպրոց, ուր հաճախում է 272 երեխա: Նշենք, որ ստեղծման օրվանից մարզադպրոցը չունի շենքային պայմաններ և գործել է հարակից դպրոցի նկուղում և մարզադահլիճում: Մարզադպրոցում գործում է ձյուդոյի, սամբոյի, բռնցքամարտի, ազատ ոճի ըմբշամարտի և ֆուտբոլի 23 խումբ: Հաշվի առնելով Բյուրեղավանում ձևավորված մարզական ավանդույթները, Հայաստանի պատիվը բարձր պահած մարզիկների առկայությունը, ինչպես նաև սպորտի ու առողջ ապրելակերպի նկատմամբ հետաքրքրությունների աճի տենդենցը՝ անհրաժեշտություն է առաջացել Բյուրեղավանում նոր մարզադպրոցի կառուցման: Ծրագրի իրականացման խնդիրն է բնակավայրի երեխաներին ապահովել հասանելի մարզական կրթությամբ, նպաստել հայրենական սպորտի զարգացմանը:

*Ս. Ղազարյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ «ԲՅՈՒՐԵՂԱՎԱՆ ՀԱՆԱՅՆՔՈՒՄ ՄԱՐԶԱԴՊՐՈՑԻ ԿԱՌՈՒՑՈՒՄ» ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության պետական բյուջեից նպատակային հատկացումներ՝ սուբվենցիաներ ստանալու նպատակով «Բյուրեղավան համայնքում մարզադպրոցի կառուցում**»** Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի բյուջեում էական փոփոխություններ չեն նախատեսվում:

*Լ. Պողոսյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ